A **Barreira de coral de Nova Caledonia** é unha barreira de coral situada en Nova Caledonia no Pacífico Sur, sendo a barreira continua máis longa do mundo e a terceira máis grande despois da Gran Barreira de Coral de Australia e do Barreira de Coral Mesoamericana.

A barreira de coral de Nova Caledonia rodea a Grande Terre, a illa máis grande de Nova Caledonia, así como a Ile des Pins e varias illas máis pequenas, acadando unha lonxitude de 1500 km.. O arrecife encerra unha lagoa de 24.000 km², que ten unha profundidade media de 25 m.. Os arrecifes atópanse ata 30 km. desde a costa, pero esténdense case 200 km. ata os arrecifes de Entrecasteaux no noroeste. Esta extensión noroeste encerra as Illas Belep e outros caios de area. Varios pasos naturais abren ao océano. O paso de Boulari, que leva a Nouméa, a capital e porto principal de Nova Caledonia, está marcado polo Faro de Amédée.

En 2008, a barreira de arrecife e a súa lagoa circundante foron inscritas na UNESCO na Lista do Patrimonio Mundial pola súa extraordinaria beleza, a súa xeografía única como arrecife que rodea por completo a Grande Terre e a súa excepcional diversidade mariña (en particular a súa diversidade de coral).

Ecoloxía
--------

Os sistemas de arrecifes de Nova Caledonia considéranse os segundos máis grandes do mundo despois da Gran Barreira de Coral de Australia, a barreira de coral continua máis longa do mundo cunha lonxitude de 1.600 km e a súa lagoa, a máis grande do mundo cunha superficie de 24.000 quilómetros cadrados. Este ecosistema alberga xunto con Fidxi, a concentración de estruturas de arrecifes máis diversa do mundo, 146 tipos baseados nun sistema de clasificación global, e igualan ou incluso superan á Gran Barreira de Coral, moito máis grande, en diversidade de corais e peixes.

O arrecife presenta unha gran diversidade de especies cun alto nivel de endemismo. En total, foron 2328 especies de peixes observadas no arrecife, pertencentes a 248 familias. Ademais, o arrecife alberga a terceira poboación de dugongs *(Dugong dugon)' en perigo de extinción na Terra, e é un importante sitio de aniñación de tartarugas mariñas verdes*(Chelonia mydas)*.*

Nas lagoas de Nova Caledonia hai moitas outras especies mariñas, incluíndo máis de 2000 especies de moluscos e unha próspera poboación de balea xibardo.

Ameazas ambientais
------------------

En xeral, pénsase que a maioría dos arrecifes teñen boa saúde. Algúns dos arrecifes do leste foron danados polos efluentes da extracción de níquel en Gran Terre. A Sedimentación procedente da minería, agricultura e pastoreo afectou aos arrecifes preto das desembocaduras dos ríos, o que se viu agravado pola destrución dos bosques de mangleiros, que axudan a reter sedimento. Algúns arrecifes quedaron enterrados baixo varios metros de limo. En 2008, unha avaliación dos arrecifes próximos á costa do noroeste concluíu que moitos estarían mortos nuns anos, e no mellor dos casos décadas, se as tendencias existentes relacionadas coa escorrentía de sedimentos e limo mineiros continúa.

En xaneiro de 2002, o Goberno francés propuxo incluír os arrecifes de Nova Caledonia como Patrimonio da Humanidade da UNESCO. O 7 de xullo de 2008, a UNESCO incluíu o arrecife da barreira de Nova Caledonia na Lista do Patrimonio Mundial baixo o nome "As lagoas de Nova Caledonia: diversidade de arrecifes e ecosistemas asociados".

Existen 13 comités de xestión locais, compostos por operadores turísticos, pescadores, políticos e xefes de tribos locais que traballan coa comunidade para controlar a saúde das lagoas.

Uso humano
----------

O mergullo é común, con varios sitios de mergullo na lagoa e arredor do arrecife. Estes inclúen a agulla de Prony, o foso dos tiburóns e a catedral.

* Esta parte da lagoa, preto de Dumbéa e Païta, no noroeste de Nouméa, non está incluída nos sitios do patrimonio mundial da UNESCO.Esta parte da lagoa, preto de Dumbéa e Païta, no noroeste de Nouméa, non está incluída nos sitios do patrimonio mundial da UNESCO.
* ASTER imaxe das lagoasASTER imaxe das lagoas

Notas
-----

Referencias

1. 1 2 3 4  "Lagoons of New Caledonia: Reef Diversity and Associated Ecosystems". *UNESCO World Heritage Centre*. Arquivado dende o orixinal o 27 de decembro de 2016. Consultado o 18 de decembro de 2016.
2. ↑  Mallet, Delphine; Vigliola, Laurent; Wantiez, Laurent; Pelletier, Dominique (2016). "Diurnal temporal patterns of the diversity and the abundance of reef fishes in a branching coral patch in New Caledonia". *Austral Ecology* **41** (7): 733–744. doi:10.1111/aec.12360.
3. ↑  Bouchet, Philippe; Lozouet, Pierre; Maestrati, Philippe; Heros, Virginie (20 de abril de 2002). "Assessing the magnitude of species richness in tropical marine environments: exceptionally high numbers of molluscs at a New Caledonia site". *Biological Journal of the Linnean Society* **75** (4): 421–436. doi:10.1046/j.1095-8312.2002.00052.x.
4. ↑  Garrigue, Claire; Zerbini, Alexandre N.; Geyer, Ygor; Heide-Jorgensen, Mads-Peter; Hanaoka, Wakao; Clapham, Phil (17 de febreiro de 2010). "Movements of satellite-monitored humpback whales from New Caledonia". *Journal of Mammalogy* **91** (1): 109-115. doi:10.1644/09-MAMM-A-033R.1.
5. ↑  "New Caledonia Barrier Reef". *WWF*. Arquivado dende o orixinal o 20 de decembro de 2016e. Consultado o 18 de decembro de 2016.
6. ↑  Fenner, Douglas; Muir, Paul (2008-02-01). "Reef Corals of the Northwestern Lagoon of Grande-Terre, New Caledonia". *A Rapid Marine Biodiversity Assessment of the Coral Reefs of the Northwest Lagoon, between Koumac and Yandé, Province Nord, New Caledonia*. p. 18. doi:10.1896/054.053.0102. Arquivado dende o orixinal o 12 de febreiro de 2022. Consultado o 12 de febreiro de 2022.
7. ↑  "Historic Local community meeting in New Caledonia to strengthen World Heritage conservation". *UNESCO*. 20 de xullo de 2015. Arquivado dende o orixinal o 20 de decembro de 2016. Consultado o 18 de decembro de 2016.
8. ↑  "Scuba Diving". *nouvelle caledonie*. Arquivado dende o orixinal o 20 de decembro de 2016. Consultado o 18 de decembro de 2016.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Barreira de coral de Nova Caledonia Modificar a ligazón no Wikidata*** |

### Outros artigos

* Nova caledonia

### Ligazóns externas

* New Caledonia Barrier Reef (World Wildlife Fund)
* New Caledonia reefs (French Coral Reef Society)
* Biodiversity and Nickel Mining in Kanaky/New Caledonia (Mines and Communities Website)

|  |  |
| --- | --- |
| Control de autoridades | 
* Wd: Q1330981
* WHC: 1115

 |